laion/Wikipedia-Exotic huggingface dataset:
בר אובלס

בר אובלס (נולד ב-8 בנובמבר 1996), הידוע בשם ערוץ היוטיוב שלו זיגזאגזונג (ZigZagZong) או בכינויו זיגי (Zigi), הוא יוטיובר, גיימר ואושיית רשת. הערוץ של אובלס הוא ערוץ הגיימינג השני עם מספר הרשומים הגדול ביותר ביוטיוב הישראלי. בשנת 2019 פתח חשבון טיקטוק ונכון למאי 2023 יש לו כ-142.3 אלף עוקבים. ב-23 יולי 2019 פתח בר ערוץ בשם זיגי שבו הוא מעלה רק סרטונים (לעומת הערוץ הראשי שלו שבו הוא גם עושה לייבים), ונכון לאוגוסט 2024 יש לערוץ כ-245 אלף רשומים. אובלס נולד בקריית אתא. שירת בחיל התותחנים. ב-21 במאי 2017 אובלס העלה את הסרטון הראשון שלו על המשחק League of Legends. במאי 2020 הפך לפרזנטור של HOT gamers, חבילת אינטרנט מיוחדת המתאימה לגיימרים. בנובמבר 2020 אובלס היה בשיתוף פעולה עם Xbox ולקח חלק בהשקה של Xbox Series X. ההשקה נערכה במגדלי עזריאלי שבתל אביב בהנחיתם של בן קיסר ודאני-לי זיסר. הייתה אפשרות (לכל דורש) לצפות בהשקה בלייב שהתרחש בערוץ ה"יוטיוב" של Xbox ישראל, השידור החי הגיע ל-20,000 צופים באותו הרגע בזמן השידור. ב-6 בנובמבר החל שיתוף פעולה עם הפסטיגל ה-40 באפריל 2021 הוציא אובלס את אוזניות הגיימינג שלו. ביולי 2021 הוציא סדרת מוצרים של "Back To School" שכללה יומנים, בקבוקים, קלמרים ותיקים, שמתחדשת בתחילת כל חופש גדול. בדצמבר 2020 אובלס שבר את שיא הצופים הישראלי בשידור חי באותו רגע של 22,000 צופים שבו החזיק הוא עצמו, ושיאו עמד על 32,500 צופים באותו רגע, ב-3 בנובמבר 2023 שבר שוב את שיאו ושיאו עומד על 33,670 צופים באותו הרגע, תוך פחות מחודש, ב-2 בדצמבר שבר שוב את שיאו בלייב פורטנייט ושיאו עומד 36,500 צופים באותו הרגע אובלס מתגורר בנהריה. בר אובלס, ברשת החברתית אינסטגרם רוני לוי, חדשות N12, ‏10 שעות שידור ביממה, מיליוני צפיות וקרבות ירי: הסלב שהילדים שלכם מעריצים ואתם אפילו לא שמעתם עליו, באתר ‏מאקו‏, 4 במאי 2022 סרטונים בערוץ של ZigZagZong, באתר יוטיוב (הערוץ הראשי) סרטונים בערוץ של זיגי, באתר יוטיוב (הערוץ המשני) בר אובלס, ביישום טיקטוק ZigZagZong (זיגזאגזונג) HOT gamers | האינטרנט המהיר של ישראל, באתר hot-internet.online אחד על אחד! אינדה נגד זיגי בקרב על היוטיובר הגדול בישראל, נבדק ב-2022-07-23 זיגי בהצצה בלעדית לפסטיגל !! #MYפסטיגל, נבדק ב-2022-07-23 | ביקונקט- מייבאים ומשווקים את המותגים המובילים בעולם, באתר BConnect תיקי מודן - ZigZagZong ZigZagZong, באתר www.modanbags.co.il הקוביה התפוצצה - שיא צופים ישראלי בשידור חי – 22 אלף צופים !!, נבדק ב-2022-09-14 זיגי - לייב פורטנייט [ 10+ שעות ] האירוע הגדול בתולדות המשחק - קוד בחנות Zigi | אינסטגרם - baroblas, נבדק ב-2022-09-14 לייב פורטנייט עונה חדשה המפה הישנה חזרה !! | רק קוד ZIGI בחנות | אינסטגרם - Baroblas, נבדק ב-2023-11-04 לייב פורטנייט לאירוע הגדול מכולם !! | רק קוד - Zigi בחנות | אינסטגרם - Baroblas, נבדק ב-2023-12-03 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
פנחס גולדשמידט

הרב פנחס גולדשמידט (נולד ב-21 ביולי 1963) כיהן כרבה של הקהילה היהודית במוסקבה, חבר נשיאות בקונגרס יהודי רוסיה. נבחר ב-2011 לכהן כנשיא ועידת רבני אירופה, לאחר תפקיד קודם כיו"ר הוועדה המתמדת של הארגון. נולד לאליזבת ושלמה בציריך. משפחתו מתגוררת מזה ארבעה דורות בשווייץ. אביו הוא תעשיין שפיתח מערכת למיון וסידור ביגוד. אבי סבו מצד אביו שימש כרב הראשי של יהודי דנמרק ומאוחר יותר של קהילת ציריך. למד אצל הרב משה סולובייצ'יק, ולאחר מכן בישיבת פוניבז' בבני-ברק, בישיבות מרכז הרב, טלז, במיר, ובישיבת נר ישראל בבלטימור, שם גם הוסמך לרבנות. במקביל למד במכון ג'ונס הופקינס, שם קיבל תואר שני. בין 1987–1989 עסק ברבנות בנצרת עילית[דרושה הבהרה], ועסק רבות בקליטה רוחנית של העולים מברית המועצות. בשנת 1989 נשלח על ידי רבו הרב משה סולובייצ'יק לעמוד בראשות בית הדין של ברית המועצות ואחר כך של חבר המדינות. הרב גולדשמידט היה בין המייסדים של הקונגרס היהודי הרוסי, שבו הוא מכהן כחבר הנשיאות. כמו כן ביוזמתו הוקמה ישיבת אוהלי יעקב במוסקבה ובית הספר היהודי הכללי "עץ חיים". הרב גולדשמיט נודע כרבם של כמה מהאוליגרכים הרוסים ובהם ארקדי גאידמק. הרב חיבר שו"ת על בעיות הלכתיות של יהודי חבר העמים בשם "זיכרון בספר". בסוף שנת ה'תשע"ב (2012) פרסם מאמר ביקורתי נגד מוסד הרבנות הראשית לישראל והרבנים הראשיים לישראל. בעקבות כך פרסמו חברי נשיאות הארגון המקביל מרכז רבני אירופה מכתב תמיכה ברבנים הראשיים לישראל ומחו "על כל ניסיון לפגוע במעמדו של הרב מצגר ולהצר את צעדיו על ידי גורמים שונים וח"ו יכול להביא לידי חילול השם". בשנת 2016 ממשלת הרפובליקה הצרפתית העניקה לרב גולדשמידט את אות המסדר הלאומי של לגיון הכבוד על תרומתו הרמה לחיזוק היחסים בין רוסיה וצרפת. בזמן מלחמת רוסיה-אוקראינה בשנת 2022, עזב במפתיע, לדבריו בכדי לסעוד את אביו. הוא מינה את סגנו, הרב דוד יושובייב, לממלא מקומו – והודיע שימשיך לכהן כראש בית הדין הרבני של מדינות חבר העמים והמדינות הבלטיות. בשבועות הראשונים אחרי עזיבתו שהה הרב גולדשמידט בבירות במזרח אירופה, ועסק בסיוע לפליטים היהודים מאוקראינה, אך בשלב מסוים הגיע לישראל ומאז היה בארץ. לפי ציוץ של כלתו, הוא עזב את רוסיה לאחר שהופעל עליו לחץ מצד הרשויות להביע תמיכה במלחמה באוקראינה – והוא סירב לעשות זאת. ב-7 ביולי 2022 סיים את תפקידו כרב הקהילה במוסקבה, לאחר 33 שנים. על פי דיווח של אינטרפקס, כלי חדשות רוסי, משרד המשפטים הרוסי הודיע כי הרב פנחס גולדשמידט, הרב הראשי לשעבר של מוסקבה נחשב ל"סוכן זר". מתגורר בירושלים. נשוי לדרה, ילידת ארצות הברית, ואב לשבעה ילדים. מדיה וקבצים בנושא פנחס גולדשמידט בוויקישיתוף אתר האינטרנט הרשמי של פנחס גולדשמידט כל הכתבות על הרב פנחס גולדשמידט, באתר ערוץ 7 פנחס גולדשמידט, במסד הנתונים הקולנועיים IMDb (באנגלית) Moscow rabbi taking reins of European rabbis’ group, באתר JTA לילי גלילי, מהפך: הרב "של גאידמק" הוזמן לראשונה לפוטין, באתר הארץ, 10 באוקטובר 2007 הרב פנחס גולדשמיט, ‏הרבנים הראשיים לישראל מזיקים / הרב פנחס גולדשמיט, באתר כיכר השבת, 30 באוגוסט 2012 יצחק רבינוביץ, ‏רבני אירופה: "מוחים על הניסיון לפגוע ברב מצגר", באתר כיכר השבת, 5 בספטמבר 2012 דוד ברון וחנן גרינווד, עזב את מוסקבה? הרב פנחס גולדשמידט // צילום: ועידת רבני אירופה פרסום ראשון יהדות חדשות היהדות ברקע המשבר ברוסיה: הרב של מוסקבה עזב את המדינה, באתר ישראל היום, 3 במאי 2022 הרב של מוסקבה סירב לתמוך במלחמה – ונאלץ לעזוב את רוסיה, באתר ynet, 7 ביוני 2022 איתמר אייכנר, כחמישה חודשים לאחר שסירב לתמוך במלחמה: רבה של מוסקבה הודח, באתר ynet, 7 ביולי 2022
דינר קרואטי

דינר קרואטי (בקרואטית: Hrvatski dinar, קוד המטבע: HRD) היה ההילך החוקי של קרואטיה בין ה-23 בדצמבר 1991 ל-30 במאי 1994. הדינר הקרואטי החליף את הדינר היוגוסלבי בקרואטיה. זה היה מטבע מעבר שהוכנס בעקבות הכרזת העצמאות של קרואטיה. במהלך קיומו, ירד הדינר בערכו במקדם של כ-70. הדינר הוחלף בקונה בשיעור של 1 קונה = 1000 דינר. המטבע לא היה בשימוש בשטחים הכבושים הכוללים את הרפובליקה של קריינה הסרבית. דינר דינר יוגוסלבי קונה (מטבע)
האפס המוחלט

האפס המוחלט הוא גבול לטמפרטורה הנמוכה ביותר האפשרית, 273.15- מעלות צלזיוס, 459.67- מעלות פרנהייט או אפס קלווין. המדען הבריטי, לורד קלווין קבע באופן תאורטי בשנת 1848 כי לא תיתכן טמפרטורה נמוכה מזו. לפי החוק השלישי של התרמודינמיקה, לא ניתן להביא חומר אל האפס המוחלט. באפס המוחלט חלקיקים מאכלסים את מצב היסוד של המערכת, והאנטרופיה מתאפסת עד כדי אנטרופיה שיורית. בעת קירור של חומרים מסוימים לטמפרטורה הקרובה לאפס המוחלט, מתגלות תופעות קוונטיות רבות, בהן מוליכות על ונוזליות-על. התפלגות החלקיקים ברמות האנרגיה השונות תלויה בטמפרטורה. שתי ההתפלגויות הנובעות מתורת הקוונטים – פרמי-דיראק ובוז-איינשטיין ישאפו בטמפרטורות גבוהות מספיק להתפלגות בולצמן הקלאסית, או במילים אחרות – האנרגיה הקינטית גבוהה מספיק כך שההפרש בין רמות האנרגיה הבדידות הוא חסר משמעות. בטמפרטורות נמוכות יחסית יתגלה האופי הקוונטי של החלקיקים, ואיתו מגוון תופעות פיזיקליות חדשות. לא ניתן לקרר חומר לטמפרטורת האפס המוחלט, אך ניתן להתקרב אליו. בספטמבר 2003 הצליחו וולפנג קטרל ושותפיו למחקר במכון הטכנולוגי של מסצ'וסטס לקרר אטומי סידן לטמפרטורה של 450pK או ‎4.5×10-10 K‎, כלומר פחות מחצי מיליארדית מעלה צלזיוס מעל האפס המוחלט. בערפילית הבומרנג, הנמצאת בקבוצת הכוכבים קנטאורוס, נמדדה בפברואר 2003 טמפרטורה של ‎-272.15 מעלות צלזיוס, או קלווין אחד מעל האפס המוחלט. זוהי הטמפרטורה הנמוכה ביותר שנמדדה מחוץ למעבדה. הערפילית נמצאת במרחק של כ-5,000 שנות אור ממערכת השמש. ישנן מגוון תופעות התלויות בטמפרטורה של החומר. בחלקן ניתן להניח כי כאשר החלקיקים יפסיקו את תנועתם התופעה תיעלם גם היא, ולכן על ידי אקסטרפולציה ניתן לקבוע את ערכו של האפס המוחלט. דוגמה אחת למדידה ניסיונית כזו היא מדידת רעש תרמי בנגד, שזהו אות חשמלי אקראי הנובע מתנועתם האקראית של האלקטרונים בחומר. עוצמתו של הרעש (ריבוע המתח הנוצר) תלוי ליניארית בטמפרטורה. ערך מורחב – טמפרטורה שלילית תאוריות קוונטיות מסוימות טוענות שניתן לרדת מתחת לטמפרטורה הנמוכה מהאפס המוחלט. ניסויים הראו תוצאות במערכות מסוימות (בעלות מספר סופי של רמות אנרגיה אפשריות) שיכולות להתפרש כטמפרטורה מתחת לאפס המוחלט במובן מסוים, אולם המדובר בטמפרטורה גבוהה יותר מאשר כל טמפרטורה חיובית – ולא נמוכה יותר כפי שלכאורה משתמע. דניאל ללוש, האם יהיה ניתן להגיע לאפס המוחלט אי פעם?, במדור "שאל את המומחה" באתר של מכון דוידסון לחינוך מדעי, 1 ספטמבר 2009 רן לוי, תסגרו את הצידנית, ההליום בורח! – על האפס המוחלט, באתר "עושים היסטוריה" (שידור של הפודקאסט וטקסט מלא שלו) ד"ר אבי סאייג, האם יש גבול לקור ולחום?, במדור "שאל את המומחה" באתר של מכון דוידסון לחינוך מדעי, 22 באוגוסט 2016 האפס המוחלט, באתר אנציקלופדיה בריטניקה (באנגלית) דר. משה נחמני, ‏גז קוונטי בטמפרטורה מתחת לאפס המוחלט, באתר "הידען", 13 בינואר 2013 ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
ג'ורג' דייוויס

ג'ורג' דייוויס הוא התעתיק בעברית לשמות באנגלית George Davis (הנפוץ מביניהם), George Davies ו-George Davys. האם התכוונתם ל... ג'ורג' דייוויס (פוליטיקאי) (1820–1896) – פוליטיקאי אמריקאי ג'ורג' דייוויס (כדורגלן יליד 1881) (אנ') (1881–1969) – כדורגלן ומאמן כדורגל אנגלי ג'ורג' דייוויס (שחקן) (אנ') (1889–1965) – שחקן אמריקאי יליד הולנד ג'ורג' דייוויס (עורך) (1906–1957) – עורך ספרותי אמריקאי ג'ורג' דייוויס (סופר יליד 1939) (אנ') – סופר אמריקאי ג'ורג' דייוויס (כדורגלן יליד 1996) – כדורגלן יליד סיירה לאון ג'ורג' דייוויס (קופץ במוט) (אנ') (יליד 1940) – אתלט אמריקאי
קיר אבוני

קיר אבוני (באנגלית: Ebony Wall; מילולית: קיר הובנה) הוא מצוק (קיר סלע) כהה וכמעט אנכי ברמת דטרויט, בבסיס של חצי האי טריניטי בארץ גרהאם שבאנטארקטיקה. גובהו של קיר אבוני 400 מטרים מעל פני הים. אורכו של הקיר 4 קילומטרים, והוא מהווה את המדרון המערבי של מישור דיטרויט. המצוק מתנשא מעל קרחון פטוס. המצוק התגלה לראשונה בשנת 1948, על ידי סקר שטחי חסות איי פוקלנד. שמו של המצוק ניתן לו על ידי סקר שטחי חסות איי פוקלנד. זהו שם תיאורי: "הובנה" משמעו צבע "שחור" - המתאר את צבעו של המצוק.
ז'ואאו דה לוריירו

ז'ואאו דה לוריירו (בפורטוגזית: João de Loureiro;‏ 1710 או 1715 או 1717 – 18 באוקטובר 1791) היה ישועי ובוטנאי פורטוגזי. ז'ואאו דה לוריירו נולד ליסבון. לאחר קבלת הכשרה הוא הוצב על ידי הישועים בגואה ל-3 שנים ואחר כך ל-4 שנים במקאו. במהלך המאה ה-18 הן היו מושבות פורטוגזיות בעלות חשיבות מסחרית. בשנת 1742 דה לוריירו עבר להודו-סין. הוא התקבל לחצר המלך המקומי ופעל שם כמתמטיקאי ובוטנאי. הוא פעל בווייטנאם במשך כ-40 שנים. במהלך התקופה הוא הקים גן בוטני שכלל כ-1000 צמחים מקומיים. דה לוררירו היה הראשון שתיאר צמחים רבים של האזור. בשנת 1777 דה לוריירו נסע לקנטון ובשנת 1781 חזר לליסבון. עם חזרתו לפורטוגל הוא הכיר עבודות של קארולוס לינאוס והתרשם מאוד. בשנת 1790 תחת חסות של האקדמיה המדעית של פורטוגל התפרסם ספרו Flora Cochinchinensis. הוא נתן שם לצמחים רבים. הסיומת loureiroi מציינת אותו כמתאר. בסך הכול הוא תיאר מעל ל-1300 צמחים, בחלק מהם למשל Osmanthus הסיומת לתיאור שמו אינה משולבת. דינוזאור Draconyx loureiroi נקרא על שמו. מדיה וקבצים בנושא ז'ואאו דה לוריירו בוויקישיתוף ביוגרפיה צמחים שתוארו על ידי דה לוריירו
נחל חצצון

נַחַל חַצְצוֹן הוא נחל אכזב במדבר יהודה שבישראל. הנחל יורד מ"חורבת סחבא", סמוך ליישוב מעלה עמוס, ונשפך לים המלח סמוך לקיבוץ מצפה שלם, מדרום לנחל דרגה ומצפון לנחל קדם. שטח אגן ההיקוות של נחל חצצון כ-85 קמ"ר ואורכו כ-22 ק"מ. אורך הקניון שלו כ-4 ק"מ, ועומקו בחלקו התחתון למעלה מ-400 מטרים. בחלקו העליון יורד הנחל בסלע קירטוני רך, ויוצר עמק רדוד ורחב, במקומות מסוימים רוחבו עולה על 250 מטרים. עם כניסתו של הנחל לתחום במת השוליים המזרחיים של מדבר יהודה, הוא מתחתר בסלע הגיר הקשה. בנחל חצצון ארבעה מפלים גדולים. גובה הראשון שבהם, כ-120 מטרים, בתחתיתו גב גדול, וסביבו פרסת מצוקים. גובה המפל הבא כ-40 מטרים. גובהו של המפל השלישי כ-25 מטרים וקיר המפל בנוי משכבות של גיר ושל חרסית לסירוגין. המים סחפו את שכבות החרסית, ועל ידי כך נוצרו בקיר המפל מעין מדפי גיר דקים ועמוקים. גובה המפל התחתון כ-30 מטרים. בין מפלים אלו ישנם עוד עשרות מפלים שגובהם נע בין ארבעה ל-15 מטרים. נקיק מצוקי נוסף יורד אל נחל חצצון, סמוך לתחתיתו של המפל הגדול. גם בנקיק זה מספר מפלים. בתחתית הקניון נראים שרידי חוואר הלשון. עם יציאת הנחל מתחום מצוק ההעתקים, פונה הנחל פניה חדה לדרום, לפני הישפכו לים המלח. כאן זורם הנחל בין מצוק ההעתקים לבין מדרגת חוואר גבוהה, עליה נמצא קיבוץ מצפה שלם. שם הנחל המקורי הוא "ואדי חצאצה", והשם "חַצְצוֹן" הוא שמו של יישוב מקראי באזור ים המלח, הנזכר הן בספר בראשית והן בספר דברי הימים, שם הוא מזוהה עם עין גדי. חלקו העליון של הנחל נקרא ואדי עבין, ויובלו העיקרי של הנחל הוא ואדי א-דבאבה. בנחל מספר מאגרי מים עתיקים, שבימינו הם חרבים. בעיקר ידועה מאגורת מנקושיה (מאגר מים תת-קרקעי שפתחו מן הצד) - נפחה היה כ-800 מ"ק. על גדתו הדרומית של הנחל, סמוך לראש הקניון, נמצאים ארבעה מבני אבן עגולים עתיקים, אחד מהם עדיין שלם. בין מצוקי נחל חצצון שורר צל כמעט בכל שעות היום, דבר הנותן משטר מים טוב, ובעקבות כך גם צמחייה עשירה. בין היתר צומחים בנחל: מציץ סורי, שכרון המדבר, שיח אברהם, אוג קוצני, אזוביון, שרביטן מצוי, זוגן השיח, אטד, צלף, ערטל, אכילאה, לוף, בוצין, מרווה ושרכים - שרכרך ודנדנה רפואית. ספר בראשית, פרק י"ד, פסוק ז' ספר דברי הימים ב', פרק כ', פסוק ב'
פארי

האם התכוונתם ל... הדס פארי – מוזיקאית ישראלית פרוצ'ו פארי – מראשי ממשלת איטליה הר פארי – מספר הרים תעלת פארי – מיצר ים בקנדה פאר פרי
דויד גלימברטי

דויד גלימברטי (באיטלקית: Davide Galimberti, נולד ב-19 באפריל 1976) הוא פוליטיקאי איטלקי המכהן כראש עיריית וארזה מאז 2016. הוא חבר במפלגה הדמוקרטית של איטליה ונבחר לראשות עיריית וארזה בבחירות המקומיות באיטליה ב-2016. הוא נכנס לתפקידו ב-21 ביוני 2016. בצעירותו הצטרף לאגודה הלאומית של פרטיזנים איטלקים סניף וארזה. מגיל צעיר התעניין בפוליטיקה, ובסופו של דבר הצטרף למפלגה הדמוקרטית. ב-2016 הוא התמודד על תפקיד ראש עיריית וארזה, לאחר שנבחר כמועמד של המרכז-שמאל בבחירות המקדימות. בסיבוב הראשון הוא השיג 41.95% מהקולות, והעפיל לסיבוב השני נגד פאולו אוריגוני, מועמד עצמאי שנתמך על ידי קואליציית מרכז-ימין, שהשיג כ-47% מהקולות. בסיבוב השני, ניצח גלימברטי עם 51.84% מהקולות ונבחר לראשות עיריית וארזה. הוא ראש העיר הראשון של וארזה שאינו חבר בליגה הצפונית מאז 1993 וראש העיר הראשון מטעם המרכז-שמאל מאז 1992. בבחירות לראשות עיריית וארזה ב-2021, הוא נבחר מחדש כראש העיר, לאחר שניצח את מועמד המרכז-ימין מתאו לואיג'י ביאנקי עם 53.20% מהקולות. גלימברטי נשוי ואבא לשני ילדים. מדיה וקבצים בנושא דויד גלימברטי בוויקישיתוף ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
ורנר פון יאנובסקי

ורנר פון יאנובסקי (בגרמנית: Werner von Janowski; בשמו המלא ורנר אלפרד ולדמר פון יאנובסקי; נולד באולשטין שבפרוסיה המזרחית) היה מרגל נאצי שנשבה בתקופת מלחמת העולם השנייה שהיה הסוכן הכפול הראשון של משטרת הפרשים הקנדית. בשל מאבקי כוח בין סוכנויות הביון הקנדיות והבריטיות במהלך מלחמת העולם השנייה וחוסר הניסיון של משטרת הפרשים במבצעי ריגול, המבצע להפעלתו הוגדר ככישלון וייתכן ששימש כסוכן משולש. יאנובסקי סיפק מעט מידע מודיעיני משמעותי לבעלות הברית: סוכני אבווהר לא נעצרו ולא נתפסו צוללות גרמניות, למרות שיתוף הפעולה שלו לכאורה. תוך שנה המבצע הופסק ויאנובסקי נשלח לכלא בבריטניה. ינובסקי ירד מהצוללת הגרמנית U-518 במפרץ צ'אלור, ארבעה קילומטרים מערבית לניו קרלייל, קוויבק, בסביבות השעה 5 בבוקר, ב-9 בנובמבר 1942. יעדו היה מונטריאול, לאחר שעצר תחילה בניו קרלייל כדי שיוכל לקחת את הרכבת הראשונה היוצאת. הוא החביא את מדיו באקדח והתלבש בבגדים אזרחיים לפני שפנה למלון המקומי. בשעה 6:30 בבוקר, תחת הכינוי ויליאם ברנטון, יאנובסקי עשה צ'ק-אין במלון ניו קרלייל וביקש חדר עם אמבטיה. בנו של בעל המלון, ארל אננט ג'וניור, חשד בו, עקב חוסר התאמה לסיפורו של המרגל הגרמני. האיש אמר שהוא לקח את האוטובוס באותו בוקר לפני שהלך למלון, אבל האוטובוס לא עבר דרך ניו קרלייל באותו יום, וגם אם כן, הוא היה מוריד אותו במלון. אננט גם שם לב שהוא מדבר אנגלית במבטא פריזאי, לבגדיו היה סגנון אירופאי ושהוא שילם עבור הסיגריות שלו בשטר דולר קנדי מיושן שלא היה במחזור די הרבה זמן. גם לזר היה ריח מוזר; הוא השתמש בגפרורים בלגיים שלא נשאו את החותם הממשלתי הקנדי שהוחל על קופסאות גפרורים באותה תקופה. פחות משלוש שעות לאחר הגעתו ולפני שאננט הספיק לאשר את חשדותיו, שילם הזר את החשבון שלו ועשה את דרכו לתחנת הרכבת שם שתה קפה בזמן שהמתין לרכבת הבאה. אננט עקב אחריו לתחנה, התיישב לידו והציע כמה סיגריות. פון יאנובסקי הדליק את הסיגריה באמצעות אותם גפרורים בלגיים שהיו לו במלון. אננט חשדן עוד יותר והתריע בפני השוטר אלפונס דוצ'נו ממשטרת מחוז קוויבק, שעלה על קרון הרכבת בדיוק ביציאה מהתחנה. דוצ'נו עצר את יאנובסקי, שטען שהוא ויליאם ברנטון, מוכר רדיו מטורונטו. הוא דבק בסיפור הזה עד שהשוטר ביקש לחפש בתיקים שלו; יאנובסקי אמר מיד לדוצ'נו, "לא יהיה צורך לחפש את המזוודות שלי. אני קצין גרמני שמשרת את ארצו כפי שאתה משרת את שלך." בדיקה של חפציו האישיים של פון יאנובסקי עם מעצרו גילתה שהוא נשא בידו משדר רדיו חזק, בין היתר. הוא הסכים להפוך לסוכן כפול ולעבוד במשטרת הפרשים המלכותית הקנדית. הוא שלח מידע מקודד לגרמנים במשך שנה וקיבל מידע על ארגון צבאי סודי. עם זאת, התברר כתרומתו למבצעי הביון הקנדיים הייתה מזערית, אם בכלל. לאחר לכידתו וחקירתו, ניסה הצבא הקנדי לאתר את הצוללת הגרמנית שבה הגיע יאנובסקי. למרות חיפוש נרחב במפרץ צ'אלור, הן ספינת המלחמה HMCS ברלינגטון והן מטוסי חיל האוויר המלכותי הקנדי לא הצליחו לאתר את U-518. בסוף אוגוסט 1943 נשלח יאנובסקי לאנגליה, שם נכלא במחנה 020. הוא נשאר שם למשך כל ימי המלחמה. הוא הוחזר למחנה המעצר באזור הבריטי של גרמניה ביולי 1945. הוא שוחרר ב-1947. ליאנובסקי לא היה בית לחזור אליו, שכן אלנשטיין ורוב פרוסיה המזרחית סופחו לפולין ואוכלוסייתה גורשה. בסופו של דבר הוא מצא עבודה כמתורגמן ובשנות ה-60 עבד עבור הצי הגרמני. יאנובסקי מת בספרד בשנת 1978. "Canada's (misad)venture into double-agentry CARGO OF LIES: The True Story of a Nazi Double Agent in Canada". The Globe and Mail
טומבס

טומבס (בספרדית: Tumbes) היא עיר השוכנת במפרץ גוואיקיל בצפון-מערב פרו, 1,256 קילומטרים צפונית ללימה. העיר שוכנת על גדות הנהר טומבס (אנ'), בסמוך לגבול עם אקוודור. זוהי הבירה של מחוז טומבס, כמו גם של פרובינציית טומבס (אנ') ונפת טומבס (אנ'). נכון לשנת 2017 חיו בטומבס 96,946 תושבים. את העיר משרת נמל התעופה על שם קפיטן חיל האוויר של פרו פדרו קנגה רודריגס (אנ'). העיר טומבס נוסדה לפני תקופת האינקה, כאשר היא הייתה מיושבת על ידי קבוצה אתנית של ילידים בשם טומפיס (Tumpis). בשיאה הגיעה אוכלוסייתה לפי הערכות ל-178,000 תושבים. העיר נכבשה על ידי ממלכת צ'ימור סביב שנת 1450, ולאחר שהיא הובסה על ידי אימפריית האינקה סביב 1470 עברה העיר לידי האינקה. מאוחר יותר הרחיב קיסר האינקה ואיינה קאפאק את טומבס על ידי הוראה לסלילת דרכים ובניית בתים וארמונות. הקונקיסטאדור הספרדי פרנסיסקו פיסארו ביקר לראשונה בטומבס בתחילת הכיבוש הספרדי של אימפריית האינקה בשנת 1528. הוא שלח לחוף את אלונסו דה מולינה (Alonso de Molina), שציין שטומבס הייתה עיר מאורגנת היטב. פיסארו יזם משלחת נוספת באפריל 1531, במהלכה נתקל בהתנגדות מצד הקוראקה (המפקד) צ'ילימסה (Chilimaza) במה שנודע כקרב המנגרובים (Batalla de los manglares). פיסארו הצליח בסופו של דבר לנצח בקרב ומספרים שהוא נטע צלב בשטח אליו פלש כסימן לניצחון הספרדי. פליפייו (Felipillo) ומרטינייו (Martinillo), המתורגמנים הראשונים ילידי אמריקה הדרומית שסייעו מאוחר יותר לפיסארו וחייליו במהלך כיבוש פרו, נולדו בטומבס. במהלך התקופה הקולוניאלית שלה, טומבס הייתה מאוכלסת בדלילות והייתה חלק מהאאודינסיה של קיטו בהתאם לצו (Cedula) של 1563 ולצו של 1740. כאשר טומבס הכריזה על עצמאותה מספרד, היא בחרה להצטרף לפרו מתוך אמונה בזכות ההחלטה החופשית של התושבים. על החלטה זו ערערה תחילה רפובליקת קולומביה הגדולה, שרוב האזור הצטרף אליה, ואחר כך תבעה אקוודור לזכויות דה יורה בזכות הצווים המלכותיים הקולוניאליים (Real Cédulas), אך ללא הועיל. הפרוטוקול של ריו דה ז'ניירו שנחתם ב-1942 עם אקוודור וסיים את מלחמת פרו–אקוודור אישר משפטית את זכויותיה בפועל של פרו על טומבס. עם זאת, שלום בר קיימא בין שתי המדינות לא הושג עד 1998, לאחר מלחמת סנפה ב-1995. נשיא פרו אלברטו פוג'ימורי ונשיא אקוודור ג'מיל מאוואד (אנ') חתמו על מסמך שבו ויתרה אקוודור לפרו על טומבס ושטחים אחרים שאקוודור תבעה עד אז. טומבס זוכה לכמות משקעים שנתית ממוצעת של 307.5 מילימטרים, אבל האקלים השורר בה הוא צחיח חם (BWh בשיטת קפן) בגלל פוטנציאל האידוי הגבוה. כמות הגשמים משתנה מאוד כשמתרחשת תופעת אל ניניו כאשר יורדת לעיתים קרובות כמות משקעים שהיא יותר מכפלים מכמות הגשם הממוצעת. מדיה וקבצים בנושא טומבס בוויקישיתוף אתר האינטרנט הרשמי של טומבס טומבס, באתר אנציקלופדיה בריטניקה (באנגלית) MacQuarrie, Kim. The Last Days Of The Incas (p. 30). Little, Brown Book Group. Kindle Edition. Michael Newton, Famous Assassinations in World History: An Encyclopedia "Klimatafel von Tumbes, Prov. Tumbes / Peru" (PDF). Baseline climate means (1961-1990) from stations all over the world (בגרמנית). Deutscher Wetterdienst.
קארל אריך קיהלנטל

קארל אריך קיהלנטל (גרמנית: Karl-Erich Kühlenthal; ‏1908 - 25 באוקטובר 1975) היה מרגל נאצי, מסוכני האבווהר (המודיעין הצבאי הגרמני) הבכירים ביותר בספרד במהלך מלחמת העולם השנייה. אף על פי שראש המודיעין הגרמני בספרד היה אז וילהלם ליסנר, בכינוי "גוסטב לנץ" בשם הצופן "היידלברג", האדמירל וילהלם קנריס העריך מאוד את קיהלנטל כך שליסנר הוחלף למעשה. הדיווחים של קיהלנטל התקבלו בהערכה בברלין, אם כי (מנקודת מבט בריטית) קיהלנטל הוליך את מפקדיו כל כך בקלות שהוא "היה המרגל האידיאלי להעביר (די) מידע, כי הוא היה גרוע מחסר תועלת". קיהלנטל היה מישלינג - "יהודי חצוי דם" עם סבתא יהודייה, אך קנריס הצליח להשיג עבורו תעודת ארי ב-1941. במסגרת מבצע קציצה, ב-1943, כשגופתו של "מייג'ור ויליאם מרטין" - חייל חיל הנחתים מלכותי שהוצמד למבצעים משולבים - נשטפה אל חוף הים בספרד לאחר התרסקות מטוס אפשרית, חשב קיהלנטל שמצא מסמכים מסווגים חשובים על גופתו של הקצין הבריטי. למעשה, המסמכים היו מזויפים והיוו חלק מתוכנית בריטית לשכנע את הגרמנים שבעלות הברית תכננו לפלוש ליוון ולסרדיניה במקום לסיציליה. לא בטוח אם קיהלנטל השתכנע מאמינות המסמכים, אבל הוא העביר אותם לממונים עליו, שבלעו את הפתיון בשלמותו ובכך מבצע האסקי לפלישה לסציליה הוכתר בהצלחה. Talty, S. (2012). Agent Garbo: The Brilliant, Eccentric Secret Agent Who Tricked Hitler and Saved D-Day. Boston: Houghton Mifflin. ISBN 9780547614816. בן מקנטייר, מבצע קציצה: פרשיית הריגול האמיתית ששינתה את מהלכה של מלחמת העולם השנייה, תרגום מאנגלית כרמית גיא, תל אביב: עם עובד, 2010, עמוד 168 Talty, S. (2012). Agent Garbo: The Brilliant, Eccentric Secret Agent Who Tricked Hitler and Saved D-Day. Boston: Houghton Mifflin. ISBN 9780547614816. - עמודים 104–105, שם Talty, S. (2012). Agent Garbo: The Brilliant, Eccentric Secret Agent Who Tricked Hitler and Saved D-Day. Boston: Houghton Mifflin. ISBN 9780547614816. - עמוד 42.
מבחן אפגאר

"מבחן אפגאר" (באנגלית: Apgar score) הוא בדיקה הנעשית בתינוק מיד בתום הלידה, במטרה להעריך את מצבו הגופני של התינוק מיד לאחר הלידה, מחשש שמא הוא נתון במצוקה. הבדיקה קרויה על שמה של ד"ר וירג'יניה אפגאר, רופאה מרדימה שהגתה את המבחן. בדיקת היילוד נערכת בחמישה מדדים שונים. לכל מדד ניתן ניקוד בין 0 ל־2, כך שלכל היותר ניתן לקבל עשר נקודות: המבחן מתבצע פעמיים: בדיקה ראשונה – לאחר דקה - הציון לאחר דקה מסמן לרופא האם התינוק זקוק לטיפול מיידי: ציון בין 7 ל־10 מעיד בדרך כלל שהתינוק במצב טוב, ואינו דורש עזרה רפואית מיוחדת. ציון בין 4 ל־6 מעיד על כך שהתינוק כנראה זקוק להתערבות רפואית מסוימת – למשל, לצורך הקלה על נשימתו. ציון מתחת ל־4 מעיד כי התינוק זקוק לטיפול רפואי מיידי. בדיקה שנייה – לאחר חמש דקות - לאחר חמש דקות מבוצעת הערכת מצב מחודשת. הציון של תינוקות שקיבלו ציון נמוך יחסית בבדיקה הראשונה עשוי לעלות, במיוחד לאחר קבלת סיוע רפואי כדוגמת מתן חמצן, שאיבת נוזלים מהאף או מהפה, או גירוי במגע כדי לעורר תגובה. תינוק שציונו נשאר נמוך יועבר למחלקת טיפול נמרץ ילודים, כדי לקבל טיפול רפואי והשגחה יותר צמודה. על אף שציון נמוך במבחן עלול להעיד על סיבוכים בלידה, תינוקות רבים שקיבלו ציון נמוך במבחן אפגאר גדלים ומתפתחים היטב, בזכות איכות הטיפול שניתן ברפואה המודרנית, המאפשר צמצום נזקים מאירועים שכאלה. Apgar, Virginia (1966). "The Newborn (Apgar) Scoring System: Reflections and Advice" (PDF). Pediatric clinics of North America. 13: 645–650. (Retrieved from Profiles in Medicine-The Virginia Apgar Papers) מדיה וקבצים בנושא מבחן אפגאר בוויקישיתוף Apgar, Virginia (1953). "A proposal for a new method of evaluation of the newborn infant". Curr. Res. Anesth. Analg. 32 (4): 260–267. doi:10.1213/00000539-195301000-00041. PMID 13083014. אורכב מ-המקור ב-2018-07-02. נבדק ב-2015-12-17. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
זו (סדרת טלוויזיה)

זו (באנגלית: Zou) היא סדרת טלוויזיה צרפתית-אוסטרלית לילדים בהנפשה ממוחשבת, אשר מבוססת על סדרת ספרים מאת מישל גאי. הסדרה בוימה על ידי אוליבייה לרדו והופקה על ידי Cyber Group Studios ו-Scrawl Studios. הסדרה שודרה לראשונה באירלנד ובריטניה בערוץ דיסני ג'וניור במאי 2012, כאשר בהמשך שודרה במדינות נוספות, ביניהן צרפת בערוצים M6 ו-France 5 וארצות הברית בערוץ PBS Kids Sprout. בישראל הסדרה שודרה לראשונה בדיבוב לעברית בשנת 2012 בדיסני ג'וניור. הסדרה היא בת 3 עונות ו-156 פרקים באורך 11 דקות. שיר הפתיחה של הסדרה בעברית בוצע על ידי לירון לב. הסדרה עוקבת אחר זברה קטן וסקרן בשם זו, העובר בכל פרק הרפתקאות שונות עם משפחתו וחבריו בבית ובחצר. הדיבוב העברי בוים על ידי אורלי קטן, והופק על ידי ענבר שטגר עזרא. "זו", במסד הנתונים הקולנועיים IMDb (באנגלית) "זו", באתר Hulu סדרות (באנגלית) "זו", במסד הנתונים הקולנועיים KinoPoisk (ברוסית) זו, במיזם "אישים" לתיעוד היצירה הישראלית